《挽齐安郡夫人》
宋代·李正民

懿范闺房秀，齐姜素望优。广川名益盛，内壸德弥修。

寿量方难老，生涯遽若浮。延平双剑逝，遗恨在营丘。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。